Във връзка с постъпило уведомление за инвестиционно предложение с вх. № ОВОС-2299/03.08.2022г. за инвестиционно предложение (ИП): „Третиране чрез автоклав и съхранение на опасни и неопасни болнични отпадъци“, имотът е част от производствен терен с площ от 750 кв.м. ведно с 200 кв.м. площ (½ част) от сграда № 501.727.8, находяща се в имот с № 501.727, УПИ I с площ 5647 кв.м., в квартал 601 по ПУП на гр. Раковски, община Раковски, област Пловдив,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000291 „Гора Шишманци“.

Копие на писмото е изпратено до Община Раковски.

Отговорено от РИОСВ-Пловдив на 26.09.2022г.